cyanic-selkie/wikianc huggingface dataset:
Stīvens Holkombs
S. Holkombs ir 4 Pasaules čempionāta zelta medaļu īpašnieks (2009. gadā četriniekos un 2012. gadā visos veidos, arī komandu sacensībās). Izcīnījis arī vairākas cita kaluma medaļas Pasaules čempionātos. Kļuvis par pasaules kausa ieguvēju visās trijās disciplīnās: 2007. gadā divniekos, 2010. gadā četriniekos, abās šajās sezonās guvis arī apvienotās ieskaites titulu.
Ievērojamāko panākumu guvis savās otrajās Olimpiskajās spēlēs 2010. gadā Vankūverā, kur pārliecinoši uzvarēja četrinieku konkurencē, kopā ar stūmējiem Stīvu Mesleru, Kērtisu Tomaševiču un Džastinu Olsenu izcīnot ASV pirmo zelta medaļu bobslejā četriniekiem pēc 62 gadu pārtraukuma.
6. maijā S. Holkombu atrada mirušu olimpiskajā centrā Leikplesidā, bet par viņa nāves cēloņiem sākotnēji informācijas nebija. Vēlāk tika izplatīta informācija, ka sportista nāvi ir izraisījusi alkohola un miegazāļu kombinācija.
Lavrinovičs
Lavrinovičs (pl; sieviešu dzimtē Lavrinoviča (Ławrynowicza)) ir poļu cilmes uzvārds. Cilvēki ar šo uzvārdu:
Ozijs Osborns
Džons Maikls Osborns (dzimis Birmingemā, Lielbritānijā), plašāk pazīstams kā Ozijs Osborns, ir rokgrupas Black Sabbath vadošais vokālists. Osborns ir divreiz precējies un ir piecu bērnu tēvs.
Kredītu pārvaldība
Kredītu pārvaldība ir viena no uzņēmējdarbības riska vadības metodēm, ar kuras palīdzību uzņēmumi optimizē savu naudas plūsmu, nosaka komerckredīta piešķiršanas politiku un vada debitoru parādus. Kredītu vadība ietver sevī divas galvenās funkcijas — efektīvu uzņēmējdarbības riska vadību un naudas plūsmas vadību, kā arī uzņēmējdarbības riska noteikšanu, tā uzraudzību un kontroli.
Komerckredīts un uzņēmumu kredītpolitika
Komerckredīts jeb preču kredīts ietver sevī preču un pakalpojumu tirdzniecību ar atliktā maksājuma palīdzību. Tas ir īpaši būtisks mazo un vidējo uzņēmumu finansēšanas avots, jo parasti divkāršā apjomā pārsniedz attiecīgajam uzņēmumam piešķirtā finanšu kredīta apjomu. Tas ir tipisks uzņēmējdarbības riska veids, kuru ir vēlams novest līdz minimumam. Tādēļ uzņēmumā ir nepieciešams īstenot pasākumus, kuri palīdzētu maksimāli izvairīties no šī riska veida. Šādu pasākumu kopums veido uzņēmuma kredītpolitiku. Uzņēmumiem, kuri ir iesaistīti starpfirmu attiecībās, vajadzētu pieņemt lēmumu par analītisku pieeju komerckredīta piedāvājumā (kredīta termiņi un kredīta limiti), par tādu pieeju, kas balstās uz individuālām attiecībām ar klientu.
Kredītpolitika ir uzņēmuma stratēģija, kas nosaka tirdzniecības uz kredīta apjomu, komerckredīta standartus, kredīta nosacījumus, kā arī kavēto maksājumu iekasēšanu. Tā nosaka, kādā veidā uzņēmums cenšas sasniegt kredītu vadības mērķus: Kredītpolitikas veidošana un uzturēšana vislielākos sarežģījumus rada tieši mazajiem un vidējiem uzņēmumiem, jo tas prasa papildus personālu, kā arī izstrādātas un standartizētas kreditēšanas lēmuma pieņemšanas procedūras. Ņemot vērā darbības specifiku, tieši mazie un vidējie uzņēmumi cenšas uz komerckredīta un dažkārt pa debitoru parāda rēķina palielināt pārdošanas apjomus, tādējādi ciešot nevajadzīgus zaudējumus. Turklāt parasti šādi uzņēmumi ir atkarīgi no viena vai vairākiem „lielajiem” klientiem, kas rada lēmumu pieņemšanas procesu daudz sarežģītāku.
Kredītpolitika aptver virkni lēmumu, kuru starpā ir:
Veidojot uzņēmuma kredītpolitiku, jāpievērš uzmanība tam, ka liberālāki kreditēšanas nosacījumu ir saistīti ar paaugstinātu maksājumu kavēšanas risku un otrādāk.
Kredītpolitikas veidi
Kredītpolitiku var formulēt vairākos veidos:
Konservatīvi, nosakot samērā īsus atliktā maksājuma termiņus un piešķirot komerckredītu tikai sadarbības partneriem ar augstu kredītreitingu. Pie šāda kredītpolitikas tipa var tikt negatīvi iespaidors uzņēmuma apgrozījuma apjoma pieaugums un stabilu komerciālo saišu izveidošana.
Mēreni, nosakot vidējus atliktā maksājuma termiņus un definējot dažādus nosacījumus dažādām klientu grupām.
Liberāli, piešķirot samērā ilgu atliktā maksājuma termiņu un piesķirot komerckredītu plašākam klientu lokam, iesaistot uzņēmumus ar ļoti zemu kredītspēju. Pie šāda kredītpolitikas tipa var rasties pārlieku liela finanšu līdzekļu ieguldīšana ne pamatdarbībā, var tikt samazināta uzņēmuma likviditāte, kā arī rasties papildus izmaksas debitoru parādu iekasēšanā, kā rezultātā var tikt samazinātā apgrozāmā kapitāla rentabilitāte.
Kavēto maksājumu iekasēšanas politikas noteikšana
Kavēto maksājumu iekasēšanas politika ir pasākumu kopums, kurus kreditors plāno veikt attiecībā uz klientiem, kuri nav laikus apmaksājuši rēķinus. Tā sevī ietver lēmumus, kas saistīti ar iekasēšanas metožu izvēli un kombināciju (vēstules, pārrunas, tikšanās, juridiskas darbības u.c.). Labi definēta kavēto maksājumu iekasēšanas politika sevī iekļaus skaidri noteiktas kavēto maksājumu iekasēšanas secības vadlīnijas. Kopumā kavēto maksājumu rašanos ietekmē trīs faktori: konkurence un līgumu nosacījumi, uzņēmuma un klientu darījumu vadība, kā arī ārējā un finanšu vide.
Kavēto maksājumu iekasēšanu var veikt trijos līmeņos: iekšējais inkasso, ārējais inkasso un tiesvedība.
Kopumā kredītu vadības teorija neparedz uzņēmumu iekšējo inkaso ilgāk kā sešas nedēļas sākot no rēķina apmaksas termiņa. Tas ir skaidrojams ar to, ka debitoru parādu kvalitāte ir viens no uzņēmuma likviditāti ietekmējošiem faktoriem. Debitoru parādiem ir jāpārvēršas naudas līdzekļos pēc iespējas īsākos termiņos. Tas autoraprāt ir skaidrojams ar to, ka, jo ilgāk parāds netiks iekasēts, jo lielāka varbūtība, ka debitors pārtrauks saimniecisko darbību vai kļūs maksātnespējīgs.
Maksājumu kavējumi komercdarījumos Eiropas Savienībā
Lai gan Eiropas Savienībā kavēto maksājumu problēma tiek risināta jau kopš 1995.gada, maksājumu kavējumi vēl aizvien ir būtiska problēma. Jau Eiropas Komisijas pieņemtais Eiropas Savienības Vienotais tirgus rīcības plāns, kurš tika apspriests Amsterdamā Eiropas Padomē 1997.gada jūnijā, noteica cīņu ar kavētajiem maksājumiem par galveno prioritāti Vienotā tirgus mērķu sasniegšanai pirms Monetārās savienības 3.posma sākšanās, ar priekšlikuma direktīvai cīņā ar kavētajiem maksājumiem iesniegšanu apstiprināšanai. Kavēto maksājumu problēma tika atzīta par vienu no Eiropas Savienības Vienotā tirgus sekmīgas funkcionēšanas traucējošiem apstākļiem.
2000.gada 29.jūnijā tika pieņemta Eiropas Parlamenta un Padomes 29.06.2000. ES direktīva 2000/35/EC par maksājumu kavējumu apkarošanu komercdarījumos. Direktīvā tika noteikti šādi galvenie komerckredīta aizsardzības pasākumi:
Kavētie maksājumi komercdarījumos Eiropā ir kļuvuši par ļoti svarīgu uzņēmējdarbības attīstības traucēkli. Eiropas Savienības valstīs vidējie maksājumu periodi vēl aizvien ir atšķirīgi. Darījumos ar privātuzņēmumiem lielākie kopējie maksājumu ilgumi 2008.gadā bija Kiprā (95.8 dienas) un Portugālē (80.1 diena), savukārt īsākie bija Somijā (27 dienas) un Zviedrijā (34 dienas). Ārkārtīgi lielas atšķirības maksājumu periodos ir vērojamas darījumos ar publiskā sektora institūcijām — garākais maksājuma laiks 2008.gadā bija Spānijā (144 dienas), savukārt īsākais — Čehijā (33 dienas).
Svītra (mineraloģija)
Svītras krāsas noteikšana ir viena no mineraloģijā plaši izmantotām minerāla noteikšanas metodēm. Lai noteiktu svītras krāsu, minerāla paraugs tiek berzēts pret cietu, abrazīvu virsmu, kuras krāsa ir pēc iespējas tuva tīrai baltai krāsai. Visbiežāk šim nolūkam izmanto neglazēta porcelāna virsmu, kaut gan minerāliem, kas ir cietāki par porcelānu, jāizmanto cietāku materiālu.
Svītras krāsa būtībā ir minerāla pulvera krāsa. Šī krāsa nereti atšķiras no paša minerāla krāsas, piemēram, zeltaini metāliskā pirīta svītras krāsa ir melna, savukārt sudrabaini metāliskajam hematītam svītra ir sarkana.
Idiohromatiskiem minerāliem svītras krāsa bieži ir līdzīga minerāla krāsai, kamēr allohromatiskiem minerāliem tā visbiežāk ir balta.
Svītras krāsa reti ir noteicošā minerāla diagnostikas metode, tomēr šī vienkāršā metode ir noderīga, lai vajadzības gadījumā gūtu papildu pārliecību par minerāla identitāti.
Viljandi skolas apšaude
Viljandi skolas apšaude bija apšaude skolā, kas notika Viljandi Paalalinna skolā, Igaunijā.
15 gadus vecs skolēns mācību stundas laikā īsi pirms 14.00 pēc vietējā laika nošāva 56 gadus veco vācu valodas skolotāju Eni Sarapu (Ene Sarap), notikuma brīdī klasē vēl atradās četri skolēni. Šī ir pirmā apšaude skolā, kas notikusi Igaunijā.
Raiens Velentains
Raiens Valentains (en; dzimis, Vreksemā, Lielbritānijā) ir futbolists, kurš pašlaik spēlē Herefordas "United" komandas sastāvā. Viņš savulaik ir pārstāvējis Velsas U21 izlasi.
Mezitiloksīds
Mezitiloksīds (izobutenilmetilketons, izopropilidēnacetons, 4-metil-3-pentēn-2-ons, CH3C(O)CH=C(CH3)2) pieder pie nepiesātinātajiem ketoniem. Mezitiloksīds ir bezkrāsains, gaistošs šķidrums ar piparmētru smaržu.
Iegūšana
Iegūst no acetona aldolās kondensācijas reakcijā. Vispirms rodas diacetonspirts, kurš dehidratējoties dod mezitiloksīdu:
Tālākas kondensācijas rezultātā rodas forons.
Īpašības
Šāda tipa savienojumos, kur dubultsaite atrodas blakus karbonilgrupai (Δα,β - ketonos), dubultsaite ir ķīmiski visai aktīva un spēj pievienot tādas vielas, kas parasti ar dubultsaiti nesaistās (amonjaku, zilskābi u.c.).
Izmantošana
Mezitiloksīdu lieto kā šķīdinātāju un metilizobutilketona izejvielu.
Mūrs
Mūrs (en, sieviešu dzimtē Mūra) ir izplatīts angļu uzvārds. Cilvēki ar šo uzvārdu:
Cesvaines novads
Cesvaines novads bija pašvaldība Vidzemē. Novads izveidots 2009. gadā, par novadu pārveidojot Cesvaines pilsētu ar tās lauku teritoriju.
Iedzīvotāju skaita izmaiņas
Esošajās robežās, pēc CSP datiem.
Egļukalns (nozīmju atdalīšana)
Egļukalns var būt:
Eds Jovanovskis
Eds Jovanovskis (, ; dzimis, Vindzora) ir bijušais maķedoniešu izcelsmes Kanādas hokejists, aizsargs. Karjeras laikā aizvadījis 1128 spēles Nacionālajā hokeja līgā, piecas reizes spēlējot līgas Visu Zvaigžņu spēlē. Kanādas hokeja izlases sastāvā kļuvis par 2002. gada olimpisko čempionu, izcīnījis divas pasaules čempionātu medaļas.
Spēlētāja karjera
Līdz pat 1995. gadam Jovanovskis spēlēja Ontario hokeja līgas kluba Vinzoras "Spitfires" rindās. 1994. gada NHL draftā viņu ar kopējo 1. numuru izvēlējās Floridas "Panthers" vienību, un tās rindās Jovanovskis aizvadīja nākamās četras sezonas, līdz 1999. gada 17. janvārī tika aizmainīts uz Vankūveras "Canucks" vienību. "Canucks" rindās Jovanovskis spēlēja līdz 2005.—06. sezonas beigām, taču tad parakstīju piecu gadu līgumu ar Fīniksas "Coyotes" vienību. 2011. gada vasarā Jovanovskis atgriezās Floridas "Panthers" sastāvā, parakstot ar klubu četru gadu līgumu. 2012. gadā Jovanovskis kļuva par "Panthers" kapteini, taču jau 2014. gadā "Panthers" izpirka viņa līgumu un Jovanovskis noslēdza spēlētāja karjeru.
Spīdums (mineraloģija)
Spīdums ir materiāla virsmas spēja atstarot gaismu - šo īpašību nosaka tas, ka virsma ir pietiekami gluda un tās nelīdzenumi ir mazāki nekā redzamās gaismas viļņa garums. Kopumā gludi materiāli labāk atstaro gaismu, kamēr negludi materiāli šķiet matēti. Labāks spīdums ir raksturīgs tādiem materiāliem, kā metāliem un minerāliem to kristāliskajās formās.
Spīduma veidi
Mineraloģijā virsmas spīdums ir viena no plaši izmantotām minerālu noteikšanas metodēm. Minerāla virsmas spīdumu iedala noteiktos veidos - katram minerālam parasti piemīt tikai viens noteikts spīduma veids. Izdala šādus virsmas spīduma veidus:
Mazais lācis
Mazais lācis (Ursus minimus) ir lāču dzimtas (Ursidae) lāču ģints (Ursus) izmirusi, aizvēsturiska plēsīgo zvēru suga. Mazais lācis dzīvoja pliocēnā pirms 5 — 6 miljoniem gadu Francijas un Ungārijas dienvidos.
Lata apgrozības naudas zīmes
Lata apgrozības naudas zīmes ir lata banknotes un monētas, kas laistas apgrozībā un izmantotas kā maksāšanas līdzeklis. Bez neierobežotas tirāžas naudas zīmēm, apgrozībā laistas arī Latvijas Republikas 75. jubilejai veltītas monētas un viena lata monētas ar īpašu dizainu ierobežotā tirāžā.
Mazais lācis
Evolūcija
Tas ir bijis vismazākais un primitīvākais lācis, kāds ir zināms lāču ģintī, iespējams lielākie eksemplāri sasniedza mūsdienās dzīvojošā saules lāča (Helarctos malayanus) augumu. Saules lācis ir vismazākais no visiem šobrīd esošajiem lāčiem. Auguma izmērs ir vienīgā līdzība starp mazo lāci un saules lāci, jo abi lāči nav tuvi radinieki. Piemēram, ja salīdzina abu lāču ilkņus, saules lācim tie ir lieli, izteiksmīgi, bet mazajam lācim ilkņi ir slaidāki, ne tik biedējoši. Mazajam lācim ir visi priekšdzerokļi, kas ir asi kā naži, lai gan ir mazāk iespaidīgi kā miocēna lācim (Ursavi), no kura attīstījās mazais lācis. Dzerokļi, salīdzinot ar seno miocēna lāci, ir kļuvuši nedaudz lielāki. Var redzēt, ka miljons gadu laikā zobi ir mainījušies maz, tomēr virzienā uz mūsdienu lāču (Ursus) zobiem.
Lata apgrozības naudas zīmes
Jubilejas monētas
Kaltas 1993. gadā, atzīmējot Latvijas Republikas 75 gadu jubileju. Tās ir pirmās Latvijas vēsturē kaltās piemiņas monētas, taču, atšķirībā no citām piemiņas monētām, tām 1997. gadā tika noteikts apgrozības monētu statuss.
Īpašā dizaina vienlatnieki
Īpašā dizaina vienlatnieki no parastajām viena lata apgrozības monētām ar lasi atšķiras ar reversa zīmējumu. Turklāt tās paredzēts kalt tikai vienu reizi, tādējādi ierobežojot to skaitu.
Mazais lācis
Mazā lāča transformācija
Klimats, salīdzinot ar miocēnu, bija kļuvis vēsāks, kalnos jau bija sniegs un ledus. Meži, kuros dzīvoja mazais lācis, bija ļoti atšķirīgi no miocēna subtropu mežiem. Tajos bija lapkoki un skujkoki. Pirenejos un Alpos palmas vairs neauga. Tuvojās ledus laikmets. Pirms 4 miljoniem gadu radās lieli vēršiem līdzīgi zālēdāji, no kuriem vēlāk attīstījās bizoņi, vērši un ūdensvērši. Šajā laikā joprojām dzīvoja mazais lācis, lai gan tas bija jau nedaudz mainījies. Tas bija kļuvis lielāks augumā, un tā zobi arī bija nedaudz mainījušies. Šajā laikā mazais lācis jau apdzīvoja visu veco pasauli, un pavisam nesen arī Ziemeļamerikā ir atrastas līdzīgas fosilijas mazajam lācim. No mazā lāča attīstījās 2 mūsdienās dzīvojošas sugas Amerikas melnais lācis (Ursus americanus) un Āzijas melnais lācis (Ursus thibetanus), un, salīdzinot ar mazo lāci, tās nav daudz mainījušās.
Pirms 2,5 miljoniem gadu Eiropas teritorijā no mazā lāča radās etrusku lācis (Ursus etruscus), kura fosilijas ir atrodamas gan Spānijā, gan Francijā, gan Itālijā un pat Ķīnā. Nevar novilkt robežu, kurā brīdī izmira mazais lācis un kurā brīdī tas bija kļuvis par etrusku lāci, pārmaiņa notika lēni, bet neatgriezeniski.
Zane Jančevska
Zane Jančevska (dzimusi Ventspilī) ir latviešu aktrise.
1986. gadā absolvējusi Latvijas konservatorijas Kultūras un mākslas zinātnes fakultāti. Tajā pašā gadā sākusi strādāt Latvijas Nacionālajā teātrī. Tēlojusi arī kino un TV seriālos. Bijusi galvenās lomas atveidotāja 1987. gada filmā "Aija". 1986. un 1987. gadā saņēmusi Lielo Kristapu kā labākā aktrise galvenajā lomā (pirmā šīs balvas saņēmēja).
Tūka Rasks
Tūka Rasks (dzimis 1987. gada 10. martā) ir somu hokejists, vārtsargs, Somijas hokeja izlases dalībnieks. Pašlaik (2020) Rasks pārstāv Nacionālās hokeja līgas klubu Bostonas "Bruins".
Spēlētāja karjera
2007. gada vasarā Rasks pievienojās NHL vienībai Bostonas "Bruins", lielāko daļu no nākamajām divām sezonām gan aizvadot tās Amerikas hokeja līgas fārmklubā Providensas "Bruins". 2009.—10. gada sezonā Rasks dalīja spēles laiku komandā ar Timu Tomasu, taču nākamajā sezonā, jau būdams komandas otrais vārtsargs aiz Tomasa, kopā ar "Bruins" izcīnīja Stenlija kausu.
2012.—2013. gada NHL lokauta laikā Rasks spēlēja Čehijas Ekstralīgas klubā HC Kladno, taču pēc tam atgriezās "Bruins" rindās. 2013.—14. gada noslēgumā tika atzīts par NHL labāko vārtsargu, saņemot Vezinas balvu.
Somijas hokeja izlases rindās izcīnījis bronzas medaļas 2014. gada Olimpiskajās spēlēs.
Sultanahmetas laukums
Sultanahmetas laukums (turku: Sultanahmet Meydanı), Zirgu laukums (turku: At Meydanı), jeb Konstantinopoles hipodroms ir laukums Eminēnī rajonā, Stambulā (Turcija). Laukums atrodas vietā, kur agrāk bija Konstantinopoles hipodroms un tajā tika rīkoti dažādi sporta un sabiedriski pasākumi. Mūsdienās tas ir parks pie Sultāna Ahmeda mošejas.
Vēsture
Parasti Konstantinopoles hipodromu saista ar pilsētas zelta laikiem, bet patiesībā tā vēsture ir daudz senāka. Pirmo hipodromu uzbūvēja, kad šeit pastāvēja pilsēta ar nosaukumu Bizantija (grieķu: Βυζαντιον, Bizantion), kas bija tikai vietēja mēroga nozīmes pilsēta. 203. gadā imperators Septimus Severus pilsētu pārbūvēja, paplašinot pilsētas mūrus un, uzbūvējot hipodromu, kur rīkot zirgu ratu sacīkstes, kā arī citus saviesīgus pasākumus.
324. gadā imperators Konstantīns Lielais nolēma pārcelt impērijas valdības sēdekli no Romas uz Bizantiju un šo pilsētu nosauca par Jauno Romu (Nova Roma). Nosaukumu neizdevās iedzīvināt un pilsētu drīz pārdēvēja par Konstantinopoli, par godu Konstantīnam. Konstantīns pilsētu ievērojami paplašināja un viens no galvenajiem darbiem bija hipodroma renovācija. Konstantīna celtais hipodroms ir bijis 450 m garš un 130 m plats un tā tribīnes bija paredzētas 100.000 skatītājiem.
Georgs Hakls
Georgs Hakls (de; dzimis Berhtesgādenā, Vācijā) ir bijušais vācu kamaniņu braucējs. G. Hakls ir trīskārtējs Olimpiskais čempions (1992, 1994, 1998) un desmitkārtējs Pasaules čempions dažādās kamaniņu braukšanas distancēs. Kopumā ir startējis 6 Olimpiskajās spēlēs un piecās no tām ir izcīnījis kādu medaļu: trīsreiz zeltu (1992, 1994, 1998), divreiz sudrabu (1988, 2002). 2006. gadā beidza savu profesionāļa karjeru.
Sultanahmetas laukums
Vēsture
Bizantijas laikā hipodroms bija pilsētas saviesīgās dzīves centrs. Zirgu sacīkstēs tika tērētas lielas naudas summas likmēs un katrās sacīkstēs piedalījās četras komandas, no kurām katru sponsorēja kāds noteikts politisks spēks no Romas senāta: zilie (Venetii), zaļie (Prasinoi), sarkanie (Rousioi) un baltie (Leukoi). Laika gaitā sarkanie un baltie zaudēja savu spēku un pievienojās zilajiem vai zaļajiem.
Hipodroma sacīkstēs katra komanda piedalījās ar diviem ratiem, kuros katrā iejūgti četri zirgi. Sacensības bija nozīmīgs saviesīgs pasākums, kurā vienkopus sapulcējās visi pilsētas augstmaņi un imperatora ģimene. Hipodromā tādēļ bieži notika vairākas politiskas diskusijas.
Pēc Ceturtā krusta gājiena Konstantinopole tā arī neatguvās un Bizantijas impērija beidza pastāvēt 1453. gadā, kad hipodroms bija jau daļēji sagrauts. Šajā gadā pilsētu ieņēma Osmaņu impērijas karaspēks (sk. Konstantinopoles krišana) un osmaņus neinteresēja tāda izklaide kā zirgu sacīkstes, tādēļ hipodroma atjaunošanai netika pievērsta uzmanība.
Brasa
Brasa ir Rīgas pilsētas apkaime Vidzemes priekšpilsētā. Brasas apkaime atrodas tuvu Rīgas pilsētas centram, Daugavas labā krasta dzelzceļa loka ZA daļā. Tā robežojas ar Skanstes, Sarkandaugavas, Mežaparka, Čiekurkalna, Teikas, Grīziņkalna un Centra apkaimēm. Brasas apkaimes robežas ir Brīvības iela, Tallinas iela, Miera iela, Alojas iela, Tomsona iela, Ēveles iela, Vesetas iela, Zirņu iela, Krišjāņa Valdemāra iela, Duntes iela, dzelzceļa loks, dzelzceļš līdz Brīvības ielai.
Brasas apkaimes kopējā platība ir 1,741 km², kas ir apmēram par 2/3 mazāk nekā vidējais apkaimes platības rādītājs Rīgā. Pa perimetru apkaimes robežas garums ir 5 408 metri. Noteiktās Brasas apkaimes robežas ir uzskatāmas par racionālām, pamatojoties uz to skaidro nolasāmību dabā. Vienīgais izņēmums ir apkaimes R robeža, kura pašreizējā projektā nav skaidri nolasāma pa ielu trasēm. Domājams, ka tā nākotnē turpinās veidoties par telpiski vienotu un funkcionāli saistītu Rīgas pilsētas teritoriju jeb apkaimi, kurai lokālais centrs atradīsies kvartālā starp Krišjāņa Valdemāra, Zirņu, Hospitāļu un Upes ielām. Taču apkaimes centrā atrodošos kapu teritoriju dēļ arī perspektīvā saglabāsies zināma nošķirtība starp apkaimes Z daļu un pie Brīvības ielas novietoto apkaimes D daļu.
Sultanahmetas laukums
Serpentīna kolonna
Lai iedzīvotāju acīs pilsētu padarītu cēlāku, Konstantīns un viņa pēcteči, it īpaši Teodosijs Lielais, pilsētā lika atvest no visas impērijas vairākus slavenus mākslas darbus. Tos uzstādīja hipodroma vidū, kur atradās spina. Tai skaitā no Platejas tika atvests upurēšanas trijkājis - Serpentīna kolonna, lai atzīmētu 5. gs. pmē. grieķu uzvaru Platejas kaujā pret persiešiem. Trijkāji atveda no Apolona tempļa Delfos un uzstādīja hipodroma vidū. Kolonnas augšdaļā bija zelta trauks, kuru turēja trīs vara čūsku galvas. Trauks pazuda vai tika nolaupīts Ceturtā krusta gājiena laikā, bet čūsku galvas nolauztas līdz 17. gs. beigām, jo tās vēl redzamas vairākās osmaņu miniatūrās, kas zīmētas neilgi pēc Konstantinopoles iekarošanas. Čūsku galvu paliekas tika atrastas un tagad atrodas Stambulas arheoloģijas muzejā un tas, kas palicis laukumā no Delfu upurēšanas trijkāja, mūsdienās tiek saukts par Serpentīna kolonnu.
Brasa
Vēsture
Mūsdienās ar Brasas vārdu pazīstamās Rīgas daļas nosaukums pazīstams no tajā atrodošās dzelzceļa stacijas Brasa pieturas punkts. Sākotnēji tā bija Mīlgrāvja dzelzceļa, tagad — Zemitāni—Skulte pieturas punkts. Stacija izveidota 1872. gadā, tad tās nosaukums bija "Kara hospitāļa platforma" (Haltepunkt Kriegs Hospital), 1919. gadā tā tika pārdēvēta par Braslu, bet 1938. gadā par Brasu. Stacijas ēka celta 1903. gadā. Šeit kādreiz atradies centrālais pārmiju postenis. 1942. — 1944. gadā stacijas nosaukums bija "Rīgas sporthalle".
Merkurs
Merkurs var būt:
Sultanahmetas laukums
Mūra obelisks
10. gs. imperators Konstantīns VII pats lika izgatavot obelisku hipodroma galā. Tas tika uzmūrēts un apkalts ar bronzas plāksnēm. Plāksnes Ceturtajā krusta gājienā latīņu karaspēks noplēsa un izveda. Līdz mūsdienām saglabājusies ikai obeliska mūra vidus daļa un tādēļ to mūsdienās sauc par Mūra obelisku.
Brasa
Vēsture
Brasas apkaimes nosaukuma izcelsmei ir vairāki varianti — vēsturnieks R. Šīrants 1972. gada Dabas un vēstures kalendārā, aplūkojot dažādu Rīgas vietvārdu izcelsmi, min, ka Brasas nosaukums saglabājies no Mazās Jumpravmuižas zemnieka Mārtiņa Brasas vārda, kas 18. gadsimta 90. gados nomāja krogu tagadējā Gaujas ielā pie Čiekurkalna ūdens torņa. Cits pieņēmums liecina, ka tagadējās Brasas stacijas apkaimē, uzbūvējot braslu Dzirnavupīti un Šmerļa upīti savienojošajam grāvim, tas savu vārdu saglabājis apkaimes apzīmēšanai — Dzirnavupīte attēlota vairākos 17. gadsimta Rīgas apkaimes plānos. Iespējams, ka Dzirnavupītes un Šmerļa upītes savienošanai rakts grāvis tagadējās Bērzaunes, Ūnijas un Ieriķu ielas apvidū (Purvciemā). Tālāk grāvis šķērsojis tagadējo Brīvības ielu un līdzās Klijānu ielai tecējis Z virzienā līdz Miera ielas galam, kur strauji pagriezies uz D. Tagadējās Miera ielas apkaimē pie dzelzceļa pāri upītei, domājams, bijis brasls.
Sultanahmetas laukums
Porfiriosa statujas
Hipodroma Spinas daļā par godu leģendārajam pajūgu sacensību dalībniekam Porfiriosam tika uzstādītas septiņas statujas. Porfirioss piedalījās zaļo un zilo komandās. Līdz mūsdienām nav saglabājusies neviena no šīm statujām, bet divas pamatnes, kas palikušas, novietotas Stambulas arheoloģijas muzejā.
Laukums mūsdienās
Mūsdienās laukumu, kur agrāk atradās Konstantinopoles hipodroms, sauc sultāna Ahmeda vārdā par Sultanahmetas laukumu. Pašvaldība laukumu uztur labā stāvoklī un bijušo hipodroma sacīkšu trasi iezīmē gājēju celiņš, neskatoties uz to, ka īsto celiņu mūsdienās klāj aptuveni 2 m biezs kultūrslānis. Redzamākie objekti, kas saglabājušies ir Spinas paliekas (barjera hipodroma vidū), divi obeliski un Serpentīna kolonna, kuriem apkārt paturēta bedre, kurā redzams oriģinālais zemes virsas līmenis zem kultūrslāņa.
Brasa
Vēsture
18. gadsimta beigās — 19. gadsimta pirmajā pusē visu plašo teritoriju no vietas, kur Sarkandaugava saplūda ar Daugavu, līdz Kara hospitālim ieskaitot, apzīmēja kā Sarkandaugavas priekšpilsētu. Brasas teritorija Rīgas robežās tika iekļauta 1828. gadā. Tas ir laiks, kad Sarkandaugava sāka uzplaukt kā Rīgas rūpnieciskais rajons, tajā parādījās pirmās fabrikas, līdz ar to plašāk tika apdzīvots arī Brasas rajons.
Sultanahmetas laukums
Laukums mūsdienās
Laukuma ziemeļu galā, Sultāna Ahmeda mošejas tuvumā atrodas neobizantiešu stila astoņstūra formas Vācu strūklaka (Ķeizara Vilhelma strūklaka), kuru 1900. gadā uzbūvēja Vācijas valdība, lai atzīmētu imperatora Vilhelma II 1898. gada vizīti pilsētā.
Brasa
Vēsture
Cēsu iela Brasas daļā, kas ir tuvāk Rīgas centram, ir bijušās Aleksandra (Brīvības) ielas daļa, slaids tās līkums, kas 19. gadsimta pirmajā pusē palika savrup, Aleksandra ielu iztaisnojot. Mēness iela ir tapusi kā mazturīgu ļaužu nostūris. Šajā apkārtnē dzīvoja daudz ormaņu. Namā Nr. 8, kas būvēts 1965. gadā, atrodas tagadējā mācību iestāde — Rīgas Franču licejs, ko 1921. gadā dibināja latviešu un franču tuvināšanās biedrība. Blakus tam atrodas Pokrova kapi, kas piederēja pareizticīgajiem, tāpēc pretī vārtiem redzama 1879. gadā arhitekta Roberta Pfūga krievu—bizantiešu stilā celtā Marijas Pasludināšanas pareizticīgo baznīca. Aiz Senču ielas — Memoriālais parks, ko dēvē par Lielajiem kapiem. Tos te, smilšainā laukā 2 jūdzes no pilsētas centra, 1772. gadā lielās mēra epidēmijas laikā ierādīja kopā visām Daugavas labā krasta draudzēm. Apbedīšanu Lielajos kapos pārtrauca 1958. gadā, bet 1969. gadā kapus slēdza pavisam. 1979. gadā sāka priekšdarbus Latvijā pirmā Memoriālā parka iekārtošanai šeit, tādējādi papildinot pilsētas zaļo zonu. Memoriālajā parkā apbedīti daudzi sabiedriskie un kultūras darbinieki. Zona starp Mazo Klijānu un Klijānu ielām zīmīga ar vācu karagūstekņu apbedījumiem. Daudzās apbedījumu vietās uzceltas memoriālas celtnes ar lielu arhitektonisko vērtību un pieminekļi, kuru veidošanā piedalījušies izcili tēlnieki. Memoriālajā parkā saglabājušās arī daudzas dendroloģiskas vērtības. Diemžēl kādreizējie kapi bieži kļūst par laupītāju un vandalisma upuriem.
Sultanahmetas laukums
Laukums mūsdienās
1993. gadā, kad tika veikta pazemes publiskās tualetes izbūve, tika atraktas vairākas tribīņu rindas un dažādas hipodroma kolonnas. Tomēr netika turpināta tālāka pētniecība un atrastos objektus pārvietoja uz Stambulas muzejiem. Ļoti iespējams, ka vairums palieku no hipodroma joprojām atrodas apraktas zem šā laukuma.
Brasa
Vēsture
Mēness un Miera ielas stūrī atrodas vienīgā pareizticīgo baznīca Rīgā, kurā sprediķo latviešu valodā — Debessbraukšanas pareizticīgo baznīca (celta 1867. gadā). VEF tilts jeb Gaisa tilts ir pirmais šāda veida satiksmes pārvads Rīgā un līdz mūsdienām tādēļ arī tiek saukts par Gaisa tiltu. Mazajā Klijānu ielā, kas ved no Gaisa tilta virzienā uz Lielajiem kapiem 1947. gadā atklāja Rīgā pirmo trolejbusu līniju, kas bez pieturvietām veda līdz puskilometru attālajai Miera ielas dzelzceļa pārbrauktuvei. Savukārt Klijānu ielas un Klusās ielas stūrī savulaik atradās Rīgas Autoelektroaparātu rūpnīca, kuras ēkā pašreiz atrodas Rīgas pilsētas ceļu policija.
Gustavo Kuertens
Gustavo Kuertens (dzimis 1976. gada 10. septembrī, Brazīlijā) ir bijušais brazīļu tenisists, kurš savas karjeras laikā vairākus mēnešus bija pirmais ATP rangā.
Kuertens ir uzvarējis trijos Francijas Atklātajos čempionātos - 1997., 2000. un 2001. gadā. Viņš ir uzvarējis arī piecos ATP Masters sērijas turnīros, no kuriem četri tika aizvadīti uz māla seguma.
Gustavo pabeidza savu karjeru 2008. gada Francijas Atklātā čempionātā, kur 1. kārtā trijos setos piekāpās francūzim Polam Anrī Matjē.
Reps (nozīmju atdalīšana)
Reps var būt:
Hofmans
Hofmans (de — 'pārvaldnieks, pārzinis'; sieviešu dzimtē Hofmane) ir vācu cilmes uzvārds. Cilvēki ar šo uzvārdu:
Odyssey (starta platforma)
2016. gada 27. septembrī Krievijas aviācijas grupa S7 Group parakstīja līgumu par peldošās platformas Odyssey un tās infrastruktūras pirkšanu no konsorcija Sea Launch.
Odyssey ir 133 m gara un 67 m plata, pārvietošanas stāvoklī ūdensizspaids ir 30 000 tonnas, bet pusiegremdētā (darba) stāvoklī — 50 600 tonnas. Platformā ir iekārtotas dzīvošanas, ēšanas medicīnas un atpūtas vietas 68 apkalpes locekļiem un starta sistēmu personālam. Kuģošanas laikā raķete tiek uzglabāta lielā angārā, kurā tiek uzturēta noteikta vide. Raķeti starta pozīcijā nogādā un paceļ vertikālā stāvoklī ar mobilu transportieri. Īpašās tvertnēs tiek uzglabāta raķešdegviela (petroleja un šķidrais skābeklis).
Platformu 1982. gadā naftas ieguves uzņēmumam Ocean Drilling and Exploration Company uzbūvēja Japānas kompānija Sumitomo Heavy Industries. Sākotnēji tai tika dots nosaukums Ocean Ranger II, bet pēc Ocean Ranger nogrimšanas tā tika pārdēvēta par Ocean Odyssey. Ar to tika veikti urbumi Aļaskā un Ziemeļjūrā. uz platformas notika naftas noplūde un ugunsgrēks, viens cilvēks gāja bojā. Pēc tam vairākus gadus tā atradās Dandī dokos Skotijā. Tad par to ieinteresējās Boeing, lai izmantotu kā raķešu palaišanas vietu. Tika nodibināts starptautisks konsorcijs Sea Launch, un platforma tika pārvesta uz Stavangeru Norvēģijā. No 1995 līdz 1997. gadam tā tika pārbūvēta uzņēmumā Kverner: platforma tika pagarināta, pievienots atbalsta kolonu pāris, bijušā urbšanas klāja vietā tika izbūvēta starta vieta, raķetes apkalpes angārs. 1997. gada maijā Odyssey tika nogādāta uz Krievijas ostu Viborgu, kur tai uzstādītas Krievijā izgatavotās starta iekārtas.
Pirmais nesējraķetes Zenit-3SL izmēģinājuma lidojums notika. Kopš tā laika veikti vairāk nekā 24 lidojumi. raķetes vadības programmatūras dēļ notika nesējraķetes avārija. Nopietnākas incidents bija, kad raķete uzsprāga tieši uz platformas, nopietni bojājot starta aprīkojumu, bet platforma daudz necieta, pašas spēkiem atgriezās ostā. Neviens cilvēks necieta.
Jefferson Airplane
Jefferson Airplane bija amerikāņu rokgrupa. Tā tika izveidota 1965. gadā un tiek uzskatīta par psihodēliskā roka kustības pionieriem. Grupas divi veiksmīgākie singli ir Somebody to Love un White Rabbit, kuri sasniedza ASV singlu topa pirmo desmitnieku un vēlāk tika iekļauti žurnāla Rolling Stone sarakstā "500 visu laiku izcilākās dziesmas". 1996. gadā grupa tika uzņemta Rokenrola slavas zālē.
Jefferson Airplane ir uzstājusies trīs slavenākajos ASV rokfestivālos: Monterejas festivālā 1967. gadā, Vudstokas un Altamontas festivālā 1969. gadā. Pēc grupas izjukšas 1974. gadā grupa tika pārformēta grupā Jefferson Starship un vēl vēlāk — Starship.
1984. gada Eiropas čempionāts futbolā
1984. gada Eiropas čempionāts futbolā notika Francijā no 12. līdz 27. jūnijam. Tas bija pēc skaita 7. Eiropas čempionāts futbolā, ko rīkoja UEFA. Par Eiropas čempioniem kļuva Francijas izlase, kas finālā ar 2-0 uzvarēja Spāniju. Par čempionāta galveno varoni kļuva Mišels Platinī, kurš guva 9 vārtus.
Komandas
Šīs 8 komandas piedalījās 1984. gada Eiropas čempionātā. Turnīram automātiski kvalificējās laukuma saimnieki Francijas izlase.
Turnīra gaita
Turnīra formāts bija nedaudz mainīts, salīdzinot ar 1980. gada turnīru. 8 komandas bija sadalītas 2 grupās pa četrām komandām. Katras grupas divas spēcīgākās komandas iekļuva pusfinālā. Pirmoreiz nenotika spēle par 3. vietu.
A grupā neapturami bija laukuma saimnieki Francijas izlase ar Mišelu Platinī priekšgalā, kas uzvarēja visās spēlēs. Otrajā vietā grupā ierindojās Dānijas izlase, bet pusfinālā neiekļuva Beļģija un Dienvidslāvija. B grupā pirmās divas vietas, ar 4 punktiem katrai komandai, ieguva Spānija un Portugāle, kas turnīra tabulā apsteidza vāciešus un rumāņus.
Pusfinālā starp Francijas un Portugāles izlasēm pamatlaiks beidzās 1-1, bet arī papildlaikā abas komandas iesita pa vārtiem. 1 minūti pirms papildlaika beigām Platinī guva izšķirošos vārtus un Francija iekļuva finālā. Otrajā pusfinālā uzvarētāju nācās noskaidrot pēcspēles 11 m sitienu sērijā, kur Spānija ar 5-4 pieveica Dāniju.
Izslēgšanas turnīrs
Labākie vārtu guvēji
Cūcene
Taksonomija
Sākotnēji pirmais sugas aprakstītājs Pjērs Buljārs 1791. un 1793. gadā to nosauca attiecīgi par Agaricus necator un Agaricus plumbeus, taču mūsdienās nav skaidrs, kas kurā gadījumā bijis domāts. Epitetu turpis piešķīra Johans Veinmans un 1838. gadā, iekļaujot sugu pienaiņu ģintī, akceptēja Eliass Frīss.
21. gadsimtā visus trīs nosaukumus L. turpis, L. necator un L. plumbeus parasti, bet ne visi autori, uzskata par sinonīmiem.
Latvijā cūcenēm atšķiramas divas varietātes: lielas, gaļīgas un ar ilgi ieritinātu malu, kā arī mazākas, plānas un ar ātri atritinošos malu. Nav noskaidrots, vai tās ir sugas ģenētiski noteiktas dažādas varietātes vai formas, jeb vai tās ir tikai augtenes nosacītas.
Nosaukuma epitets turpis veidots no latīņu valodas vārda "neglīts", vadoties no sēnes cepurītes virsmas netīrā izskata.
Nosaukumi citās valodās
Krievu valodā šī sēne saucas "melnā krimilde" ("чёрный груздь"), taču šai pašā valodā ar vārda "cūcene" burtisku tulkojumu "свинушка" tiek apzīmēta cūcenei nedaudz līdzīgā kailā mietene — ļoti bieži sastopama veselībai bīstama sēne. Vēl jo vairāk, šajā valodā žargonvārds "свинуха" tiek lietots šo abu sugu apzīmēšanai. Tāpēc reizēm tulkotos avotos ieviešas kļūdas.
Igaunijā cūcenes ir tik populāras, ka igauņu valodā tām ir vismaz 8 sinonīmi.
Izplatība
Suga plaši izplatīta Ziemeļu puslodes mērenajos un vēsajos reģionos, ievesta arī Austrālijā. Veido mikorizu ar bērziem un eglēm. Izvēlas mitras vietas, mežmalas, purvmalas, sūnājus, nelīdzenas vietas, skābas, trūdvielām bagātas augsnes, nereti aug izkliedētās grupās. Latvijā parastais augšanas periods — no jūlija līdz novembrim. Augusta beigās un septembrī reizēm parādās ļoti lielos daudzumos.
Līdzīgas sugas
Dižskābaržu pienainei ir mazāki izmēri un nav tumšu plankumu uz lapiņām. Nepieredzējis sēņotājs var sajaukt ar kailo mieteni, kuras krāsai nav zaļganā piejaukuma un nav baltas piensulas. Vizuāli neatšķirami līdzīgu sugu nav.
Lietošana pārtikā
Iesaka pēc novārīšanas lietot sālīšanai un marinēšanai, jo tāpat kā daudzām pienainēm, cūcenei pat pēc novārīšanas nepieciešams vairāku dienu garš mērcēšanas laiks sīvās piensulas neitralizācijai. Pēc novārīšanas, kuru iesaka veikt vismaz 25 minūtes sālītā ūdenī, cepurīte kļūst violeta līdz ķiršsarkana. Ir arī ieteikumi par vairākkārtēju ūdens maiņu vārot, lai aizstātu mērcēšanu.
Sīvuma dēļ daudzās Rietumvalstīs, kurās nav sēņu marinēšanas un sālīšanas tradīciju, cūcenes un daudzas citas pienaines ar sīvu sulu tiek uzskatītas par indīgām, neēdamām vai mazvērtīgām, gan parasti norādot, ka pareiza sagatavošana, kāda pieņemta Austrumeiropā, padara sēni ēdamu. Krievijā tiek augstu vērtēta. ANO Pārtikas un lauksaimniecības organizācija ieskaita šo sugu ēdamajās sēnēs, norādot, ka pamatā to lieto Austrumeiropas zemēs.
Cūcenes bieži ēd kukaiņu kāpuri ("tārpi"), kuru bojājumi labi redzami mīkstuma krāsas izmaiņu dēļ.
Indīgums
Neraugoties uz to, ka cūcene netiek pieskaitīta indīgajām sēnēm, tā ir viena no trīs sēnēm, ar kurām Latvijā saindējas visbiežāk (pārējās ir tāpat "fakultatīvi ēdamās" sēnes parastais vilnītis un dūmainā piltuvene), jo tās dedzinošā piensula rada gremošanas trakta bojājumus, ja sēni lieto bez novārīšanas. Bez tam, daudzas ēdamās lapiņu sēnes, ieskaitot cūceni, satur nelielu toksisku vielu daudzumu, kuru novārīšana un ūdens noliešana samazina.
Kancerogēnums
1983. gadā somu zinātnieks Suortti paziņoja, ka atklājis cūcenēs nekatorīnu — vielu, kura varētu būt mutagēna un tādēļ varētu izraisīt vēzi. Šis apgalvojums izplatījās presē un to akceptēja daļa mikologu. Vienlaikus pats Suortti šai pētījumā atzina, ka vielas mutagēnumu viņa pētījumi nav spējuši pierādīt. Nekatorīna kancerogēnā ietekme pa gandrīz 40 gadiem tā arī nav tikusi pierādīta, novērtēta vai vispār pētīta, un tiek norādīts, ka tā jebkurā gadījumā sēnē ir nedaudz un novārīšana tā daudzumu papildus samazina. Tomēr pārliecības trūkuma dēļ vairums mūsdienu Latvijas avotu iesaka cūcenes lietot ierobežotā daudzumā un pirms gatavošanas nogriezt vai nokasīt sveķaino tumšo slāni cepurītes virsmiziņas vidus iedobē, kurā koncentrējas vairums iespējami kaitīgo vielu.
Wrexham FC
Wrexham FC (cy, ) ir profesionāla futbola komanda no Reksemas Velsā. Tā kopš 2008. gada spēlē National League līgā.
Izveidots 1864. gadā, tas ir vecākais klubs Velsā un trešā vecākā profesionālā asociācijas futbola komanda pasaulē.
Vēsture
2020. gada novembrī klubu nopirka kanādiešu aktieris Raiens Reinoldss un amerikāņu aktieris Robs Makelinijs ar uzņēmuma RR McReynolds Company LLC starpniecību. Darījumu atbalstīja 98,6% no 2000 Wrexham Supporters Trust biedru, kuri nobalsoja un tika pabeigti 2021. gada februārī. Viņi tika iekļauti FIFA 22 video spēlē kā daļa no sadaļas "Pārējā pasaule", kļūstot par pirmo ārpus līgas komandu, kas iekļauta spēļu sērijā.
Fēniksa salas
Fēniksa salas ir koraļļu salu un atolu arhipelāgs Klusā okeāna centrālajā daļā. Sastāv no astoņiem atoliem, divām atsevišķām salām un diviem pārplūstošiem koraļļu rifiem. Arhipelāgs ietilpst Kiribati valsts sastāvā, bet tam ģeogrāfiski tiek pieskaitītas ASV neinkorporētās teritorijas Haulenda sala un Beikera sala. Apdzīvots ir tikai Kantonas atols. 2008. gadā izveidotā Fēniksa salu aizsargājamā teritorija (Phoenix Islands Protected Area) ir lielākā jūras aizsargājamā teritorija Klusajā okeānā (408 250 km²), un 2010. gadā tā tika iekļauta UNESCO Pasaules mantojuma sarakstā.
Vēsture
Arheoloģiskie izrakumi liecina, ka dažus Fēniksa salu atolus periodiski apdzīvojuši polinēzieši (Manra) un mikronēzieši (Orona) vēl pirms eiropiešu ierašanās. Atkārtoti salas tika atklātas 1820. gados, kad tās apmeklēja un nokartēja amerikāņu un eiropiešu vaļu mednieki. Tagadējo nosaukumu arhipelāgam piešķira ASV izpētes ekspedīcija (1838-1842), aizgūstot to no vienas no salām (Ravaki vai Fēniksa sala). Fēniksa salu lielāko daļu anektēja Lielbritānija 19. gadsimta beigās un iekļāva to Gilberta un Elisa salu kolonijā, bet ASV 1935. gadā anektēja Haulenda salu un Beikera salu. 1938. gadā ASV izteica pretenzijas arī uz Kantonu un Enderberija salu, un 1939. gadā Lielbritānija un ASV noslēdza līgumu par kopīgu pārvaldi uz 50 gadiem un izveidoja Kantonas un Enderberija Salu Kondomīniju. 1979. gadā, Kiribati iegūstot neatkarību, Fēniksa salas tika iekļautas tās sastāvā.
Pirejas "Olympiacos"
Pirejas "Olympiacos" var būt:
Krasnojarskas "Sokol"
Krasnojarskas "Sokol" ir hokeja komanda, kas dibināta 1977. gadā un bāzēta Krasnojarskā, Krievijā. Kopš 2011. gada "Sokol" spēlē Krievijas Augstākajā līgā.
Pašlaik (2016) komandas rindās spēlē latviešu uzbrucējs Juris Upītis.
Šķīdums
Šķīdums ir stabila homogēna dispersa sistēma jeb vairākkomponenšu vienfāzes sistēma. Dispersās sistēmas, kas atbilst sniegtajai definīcijai, mēdz precizējoši saukt par īstajiem šķīdumiem.
Šķīdumu piemēri
Šķīdumi, izšķīdušās vielas un šķīdinātāji var atrasties jebkurā agregātstāvoklī.
Šķīdumu veidošanās
Nosacīti šķīduma veidošanās norisinās trīs pakāpēs.
Tādējādi šķīšana ir fizikāli ķīmisks process, kas noris jo pilnīgāk, jo noturīgāka saistība rodas starp šķīdinātāju un šķīdināmo vielu. Šķīšana var būt eksotermiska (visbiežāk) vai endotermiska, tās siltumefektu (entalpijas kopējo izmaiņu) nosaka no visu trīs pakāpju siltumefektiem:
Vielas ar polāru kovalento saiti vai jonu saiti labāk šķīst polāros šķīdinātājos (ūdens un citi), savukārt, vielas ar nepolāru kovalento saiti labāk šķīst nepolāros šķīdinātājos (benzols u.c.).
Šķīdība
Gāzes šķīdību noteiktā temperatūrā izsaka ar gāzes masu, kas 101 325 Pa kopspiedienā (gāzes un šķīdinātāja piesātināta tvaika spiedienu summa) izšķīst 100 g šķīdinātāja. Gāzes tilpums — normālos apstākļos. Gāzes, kas mijiedarbojas ar šķīdinātāju, šķīst labāk nekā gāzes, kuru daļiņas saistās ar šķīdinātāja molekulām tikai ar van der Vālsa spēkiem. Gāzēm, kas nereaģē ar šķīdinātāju, ir spēkā Henri likums: nemainīgā temperatūrā noteiktā šķīdinātāja tilpumā izšķīdušās gāzes daudzums ir proporcionāls šīs gāzes spiedienam virs šķīduma:
,
kur c_A ir izšķīdušās gāzes koncentrācija, p_Air šīs gāzes spiediens virs šķīduma, k ir proporcionalitātes (Henri) konstante:
kur c_g ir gāzes koncentrācija virs šķīduma. Šī attiecība pie noteiktas temperatūras ir konstants lielums.
Gāzes absorbcijas koeficients norāda, kādu tilpumu dotās gāzes absorbē šķīdinātāja tilpuma vienība normālos apstākļos. Gāzes šķīdība pieaug, palielinot sistēmas spiedienu. Paaugstinot temperatūru, gāzes šķīdība samazinās.
Izšķīdušās vielas daļa
vai.
Šķīdināmās vielas attiecība pret šķīdinātāju
.
Džonijs Reps
Džons Nikolāss "Džonijs" Reps (nl; dzimis Zāndamā) ir bijušais Nīderlandes futbolists. Šobrīd viņš ir rezultatīvākais Nīderlandes izlases futbolists Pasaules kausa finālturnīros ar 7 gūtajiem vārtiem.
Spēlētāja karjera
Reps spēlēja labās puses uzbrucēja pozīcijā Nīderlandes izlases rindās 1974. gada un 1978. gada Pasaules kausos. Viņš guva uzvaras vārtus Amsterdamas "Ajax" labā pret Turīnas "Juventus" 1973. gada Eiropas kausa finālspēlē Belgradā. Viņš palīdzēja arī SC Bastia sasniegt 1978. gada UEFA kausa finālu.
Šķīdums
Izšķīdušās vielas koncentrācija
.
Džonijs Reps
Sasniegumi
Ajax
Saint-Étienne
Šķīdums
Šķīdumu iedalījums
Pēc izšķīdušo vielu daudzuma šķīdumus iedala šādi. Vēl šķīdumus var iedalīt pēc to veidojošo vielu spējas vadīt elektrisko strāvu, tādējādi izšķirot
Šķīdumu koligatīvās īpašības
Šķīdumu koligatīvās īpašības ir īpašības, kuras nosaka izšķīdušās vielas daļiņu tieksme mijiedarboties ar šķīdinātāja molekulām un kuru izpausme ir atkarīga tikai no izšķīdušās vielas daļiņu koncentrācijas. Starp šīm īpašībām ir viršanas un sasalšanas temperatūra, osmotiskais spiediens u.c.
Alfrēds Vaitheds
Alfrēds Norts Vaitheds (en, dzimis, miris ) bija angļu matemātiķis, kurš vēlāk kļuva par filozofu. Procesa filozofijas pamatlicējs. Rakstījis par algebru, loģiku, matemātikas pamatiem, zinātnes filozofiju, fiziku, metafiziku un izglītību.
No 1880. līdz 1910. gadam studēja un pasniedza Kembridžas Universitātē, kur kopā ar savu bijušo skolnieku Bērtrandu Raselu no 1910. līdz 1913. gadam izdeva klasisko Principia Mathematica. 1910. gadā protestējot pret kolēģa atlaišanu saistībā ar ārlaulības sakariem, pameta Kembridžas Universitāti. No 1910. gada līdz 1924. gadam strādāja Londonas Universitātē, bet no 1924. gada līdz mūža beigām dzīvoja ASV, Keimbridžā, kur līdz 1937. gadam pasniedza Hārvarda Universitātē.
Ievērojamākie darbi: Process and Reality (1927) un The Adventures of Ideas (1933).
Roberts Kožeņovskis
Roberts Mareks Kožeņovskis (pl; dzimis Lubačovā, Polijā) ir bijušais poļu vieglatlēts, kas startēja soļošanā. Startējis četrās Olimpiādēs (1992, 1996, 2000, 2004), izcīnījis četras olimpiskās zelta medaļas. Pasaules čempionātos viņš ir izcīnījis 3 zelta medaļas.
Reinis Nitišs
Reinis Nitišs (dzimis ) ir latviešu rallijkrosa autobraucējs. 2014. gada FIA Pasaules rallijkrosa čempionāta 3. vietas ieguvējs. 2014. gada Latvijas Gada balvas sportā saņēmējs kā populārākais sportists (balvu nosaka līdzjutēju balsojums) un Gada labākais tehnisko sporta veidu sportists.
Tēvs — autosportists Aigars Nitišs.
Karjera
Autosportista karjeru sācis 7 gadu vecumā, kad izcīnījis 3. vietu Latvijas čempionātā kartingā. 2009. gadā kļuva par Latvijas un Baltijas čempionu kartingā.
2011. gadā izcīnīja uzvaru Baltijas čempionātā rallijkrosā. 2012. gadā piedalījās FIA Ziemeļeiropas zonas rallijkrosa čempionātā, kur uzvarēja ar Peugeot 206 automašīnu, kā arī FIA Eiropas rallijkrosa čempionātā, kur Super 1600 klases kopvērtējumā ierindojās 23. vietā ar 11 punktiem. 2013. gadā kļuva par FIA Eiropas rallijkrosa čempionāta Super 1600 klases čempionu (uzvarējis sešos posmos), startējis ar Renault Clio auto. 2014. gadā startēja pirmajā FIA Pasaules rallijkrosa čempionāta sezonā ar Ford Fiesta ST automašīnu Supercar klasē, kur ieņēma 3. vietu. 2016. gada pasaules čempionāta sezonu SuperCar klasē uzsāka All-Inkl.com Münnich Motorsport komandas sastāvā ar automašīnu SEAT Ibiza, bet noslēdza komandā Olsbergs MSE.
Dastins Hofmans
Dastins Lī Hofmans (en; dzimis Losandželosā, Kalifornijas štatā, ASV) ir amerikāņu aktieris, kurš kinoindustrijā darbojas kopš 1960. gada. Viņš kļuva pazīstams pēc lomas filmā "Absolvents" (1967). Dažas no pazīstamākajām filmām, kurās viņš ir filmējies, ir "Pusnakts kovbojs" (1969), "Lenijs" (Lenny, 1974), "Visi prezidenta vīri" (1976), "Krāmers pret Krāmeri" (1979), "Sirdspuķīte" (Tootsie, 1982), "Lietus vīrs" (1988), "Epidēmija" (1995), "Aste luncina suni" (1997).
Reinis Nitišs
Karjera
2017. gadā noslēdza sadarbības līgumu ar 2016. gada čempionu komandu EKS, turpmāk sacīkstēs pilotējot Audi markas automašīnu. 2017. gada čempionāta kopvērtējumā ieņēma četrpadsmito vietu. 2018. gada sezonā Reinis Nitišs startē Eiropas rallijkrosa čempionāta Supercar klasē.
Dastins Hofmans
Par saviem darbiem ir saņēmis divas Amerikas Kinoakadēmijas balvas, piecas Zelta globusa balvas, trīs BAFTA kino balvas un vienu Emmy balvu.
2012. gadā Hofmans uzsācis arī kinorežisora karjeru — uzņēmis filmu "Kvartets" (Quartet) ar Megiju Smitu galvenajā lomā.
Valters Tīls
Valters Tīls (Walter Thiel; dzimis, miris ) bija vācu inženieris, kas izstradāja dzinēju raķetei V-2.
Tīls dzimis Breslavā (tagad Vroclava Polijā). Viņš studēja materiālu inženieriju Breslavas Tehniskajā universiātē, un viņu ieinteresēja hipergoliskās degvielas pielietošanai raķetēs.
V. Tīls pievienojās Vernera fon Brauna grupai Pēnemindē 1936. gadā. Liels solis V-2 projektā bija tas, ka viņš nolēma izmantot turbosūkni, lai piegādātu degvielu raķešdzinējām. Pirms tam būvētajās raķetēs degviela plūda ar degvielas tvertņu iekšējā spiediena palīdzību. Valtera jaunievedums palielināja jaudu desmitkārtīgi. Kopā ar Klausu Rīdelu Tīls strādāja arī pie degkameras un sprauslas uzlabošanas.
Tīls un viņa ģimene gāja bojā Sabiedroto uzlidojumā Pēnemindei 1943. gada naktī no 16. uz 17. augustu (Operācija Hidra).
Tīla vārdā nosakts krāteris uz Mēness.
Klāvs Olšteins
Dzīvesgājums
Dzimis Kuldīgā, mācījās Vānes pamatskolā, pēc tam Kandavas internātvidusskolā un Kandavas sporta skolā. Studēja Latvijas Universitātes Juridiskajā fakultātē, līdztekus strādāja degvielas uzpildes stacijā, darbojās žurnālistikā, bija Neatkarīgās Rīta avīzes reportieris, iestājās partijā "Jaunais laiks". 2005. gadā K. Olšteins kļuva par īpašu uzdevumu ministra elektroniskās pārvaldes lietās Jāņa Reira biroja vadītāju.
2006. gadā pirmo reizi kandidēja Saeimas vēlēšanās, bet netika ievēlēts. 2009. gadā K. Olšteins kļuva par ekonomikas ministra Arta Kampara padomnieku. Šai pašā gadā nesekmīgi kandidēja Rīgas domes vēlēšanās. 2010. gada rudenī tika ievēlēts 10. Saeimā no apvienības "Vienotība" saraksta, kur darbojās arī kā Ekonomikas ministrijas parlamentārais sekretārs.
nolika Saeimas deputāta mandātu, protestējot pret to, ka nedēļu iepriekš notikušajās Valsts prezidenta vēlēšanās Saeimas deputāti uz otru termiņu neievēlēja Valdi Zatleru. Jūlijā izstājās no "Jaunā laika" ar mērķi pievienoties V. Zatlera veidotajai jaunajai politiskajai partijai (bija Zatlera Reformu partijas (ZRP) dibinātāju skaitā). Ievēlēts 11. Saeimā. kopā ar pieciem citiem ZRP biedriem pameta partiju, tādējādi protestējot pret nedemokrātisko lēmumu pieņemšanu ZRP iekšienē. 2012. gada martā kopā ar pārējiem ZRP pametušajiem deputātiem Olšteins piedalījās biedrības "Brīvie demokrāti" dibināšanā.
2020. gada martā Olšteins kļuva par Latvijas Basketbola savienības valdes locekli.